
 జయ రివ్వున పరుగెత్తి మంచమ్మీద వాలిపోయింది. జగన్నాధం ఆమెను చేరుకొని లాలనగా అంటున్నాడు. "నీ యిష్టాన్ని ఎప్పుడు కాదన్నాను బేబీ? శేషుని పిలు! అతన్తో నేను మాటాడుతాను. వాళ్ళపెద్ద వాళ్ళు ఎన్ని అభ్యంతరాలు చెప్పినా-మీ పెళ్ళి నేను చేస్తానమ్మా! నేనే చేస్తాను." జయ డాడీ అని తండ్రిని కౌగలించుకుంది.
    31
 వామనరావుకున్న ఫ్రండ్సులో-ఒకానొక ఫ్రండుగారిల్లు ఫ్రండు, వామనరావు లిద్దరూ కూచుని వున్నారు. ఫ్రండు అంటున్నాడు. "నా పిల్లల గురించి ఏమి అడుగుతావులేరా? కుచేల సంతానం. ఏడుగురు మగపిల్లలు ఒకర్తె ఆడపిల్ల." ఆ స్టేట్ మెంటుకి ముచ్చట పడిపోయేడు వామనరావు. అందుకే అన్నాడు. "ఓ హో హో...ఏడుగురు మగపిల్లల మధ్య ఒకే ఒక్క ఆడపిల్లంటే-ఆ పిల్లదే అదృష్టం. అయ్ టెల్యూ హనుమంతరావు-షి ఈజ్ వెరీ లక్కీ గరల్! ఇంట్లోనే వుందా! పెళ్ళిచేసి విదేశాలకు పంపించేసేవా?" హనుమంతరావు చాలా కేర్లెస్ గా అన్నాడు. "అప్పుడే ఏం పెళ్ళిలే? దానికి బోలెడు టైముంది." అతనా మాట అంటుండగా నాలుగేళ్ళపాప నోట్లో వేలేసుకుని మరో చేత్తో బాల పుస్తకం పట్టుకుని బుద్ధిగా వచ్చి హనుమంతరావు వళ్ళో కూచుంది. పాపని చూస్తూ ముచ్చటపడుతూ అన్నాడు వామనరావు. "గ్లాస్గోబేబీలాగా ముద్దొస్తుందిరా పాప! మీ పెద్దబ్బాయి కూతురా?" "కాదురా౧ నా కూతురే! ఏడుగురు మగ పిల్లల తర్వాత చాలా లేటుగా పుట్టింది." ఆ మాట వినగానే లేచి నిలబడ్డాడు వామనరావు. "లేచేవేరా? కూచో!" అన్నాడు హనుమంతరావు. నీరసంగా అన్నాడు వామనరావు. "వచ్చిన పనైపోయింది లేరా! ఎప్పుడో పదహారేళ్ళ తర్వాత రావల్సింది! చాలా ఎర్లీగా వచ్చేసాను. వస్తాన్రా!" హనుమంతరావుకిదేం అర్థంకాలేదు.
    32
 జగన్నాధమిల్లు. జగన్నాధం సోఫాలో కూచున్నాడు. అతనిముందు ఎంతో బుద్ధిగా కూచున్న శేషు చెబుతున్నాడు వినయంగా. "అదండీ మా నాన్నగారి సిద్ధాంతం. పెళ్ళికి ముందు ప్రేమ నిషేధం. పెళ్ళంటూ చేసుకుంటే తాను తెచ్చిన సంబంధమే చేసుకోవాలి." "విచిత్రంగా వుందే?" "మరేనండి! జయని ప్రేమించేనని తెలుస్తే మా పెళ్ళికి నాన్న అంగీకరించడు. తాను తెచ్చిన సంబంధంకూడా కాదు గనక అస్సలు కాదంటాడు. ఇల్లాంటి పరిస్థితుల్లో మేము ఏం చేయాలండీ! (ఉద్రేకంగా) ఏం చేయాలి?" జగన్నాధంకూడా ఉద్రేకంగానే అన్నాడు. "చార్ మినార్ మీంచి దూకి ఆత్మహత్య చేసుకోవాలి! (ఇప్పుడు సౌమ్యంగా అన్నాడు) చూడు శేషూ-మీ నాన్నగారి చాదస్తం పట్టించుకోవద్దు. మీ పెళ్ళి మీ నాన్నగారే చేస్తారు. సరా?" "అయ్యయ్యో...అది అసంభవమండీ." జగన్నాధం లేచినించున్నాడు అతన్తోపాటు శేషుకూడా నిలబడ్డాడు. "అసంభవాన్ని అతి సుళువు చేయటమే ఈ జగన్నాధం ప్రత్యేకత అన్నట్లు మీ నాన్నగారి పేరు!" "వామనరావు. వామన్ స్కూటర్స్ ప్రొప్రయటరు." ఆ వివరం వినగానే జగన్నాధం నెత్తిన బండ పడినట్లయింది. క్షణం తర్వాత నిబ్బరంగా అడిగాడు. "మీ అమ్మగారి పేరు?" శేషు బాధపడిపోతూ చెప్పేడు. "సుభద్ర! నా చిన్నతనంలోనే అమ్మ నాకు దూరమైంది!" జగన్నాధం భారంగా నిట్టూర్చినా గంభీరంగా అన్నాడు- "శేషూ-ఎట్టి పరిస్థితుల్లోనూ మీ పెళ్ళి జరుగుతుంది. జరిగి తీరుతుంది. ఈ పెళ్ళి జరక్కపోతే ఈ జగన్నాధంకూడా చార్ మినార్ ఎక్కే పరిస్థితి వస్తుంది గుర్తుంచుకో! ఇంక నువ్వు వెళ్ళచ్చు." శేషు అక్కడ్నించి కదిలేడు.
    33
 వామనరావు ఇంట్లో వామనరావు బిజీగా వున్నాడు. గుప్పెట మూసి చీట్లు గిలకరిస్తున్నాడు. శ్రద్ధగా చూస్తున్నాడు సింహాచలం. గుప్పెట విప్పేడు వామనరావు. అందులో ఒకే ఒక చీటీ వుంది. అది చూసి విడ్డూరంగా అన్నాడు సింహాచలం. "చీటీ ఒక్కటే వున్నట్టుంది సార్!" "అయ్ నో ఇట్! ఈ ఒక్క ఫ్రండే మిగిలేడు. తీసి చదువు." సింహాచలం సంశయిస్తూ అన్నాడు- "చీటీ ఒక్కటే గనక-అందులో పేరు కూడా తమకి తెలిసే వుంటుంది సార్!" "చెప్పింది చెయ్యి దట్సాల్!" అన్నాడు వామనరావు కోపంగా. సింహాచలం గబుక్కున చీటీ విప్పి చదివేడు- "జగన్నాధం!" -సరిగ్గా అప్పుడే అక్కడికి వచ్చిన జగన్నాధం 'నమస్కారం' అన్నాడు. వామనరావు ప్రతి నమస్కారం చేస్తూ అడిగేడు. "మీ పేరు!" "జగన్నాధం." "చీటీలో రాసిన పేరుకూడా జగన్నాధమేనండి!" అన్నాడు సింహాచలం. సింహాచలాన్ని పోల్చుకున్న జగన్నాధం అతనివేపు ఒకచూపు విసిరేడు. సింహాచలం చిరునవ్వు నవ్వేసి వదిలెయ్యమన్నట్టు సైగచేసేడు. "కూచోండి!" అన్నాడు వామనరావు. జగన్నాధం కూచుంటో అన్నాడు- "మొన్న మొన్నటివరకు కలకత్తాలో కలప వ్యాపారం చేస్తుండేవాడ్ని తెలుగు దేశానికి బొత్తిగా దూరమైపోతానేమోనన్న దిగుల్తో అక్కడ వ్యాపారం మానేసి ఇక్కడికొచ్చేను. ఈ ఊళ్ళో ఒక సినిమా ధియేటరూ, రైసుమిల్లూ కట్టాలనుకుంటున్నాను. రేపే శంఖుస్థాపన. తమ చేతులమీదుగా ఆ కార్యక్రమం జరిపించవలసిందిగా-" వామనరావు అడ్డుపడి అన్నాడు. "ఆగండాగండి! ఈ క్షణం వరకు మీరు నాకూ, నాకు మీరూ తెలీని వాళ్ళం. శుభకార్యమేదో తెలిసిన వాళ్ళతో జరిపించడం మంచిదిగదా!" జగన్నాధం అతి వినయం ప్రదర్శించినా చాలా జాగ్రత్తపడ్డాడు- "తమకు నేను తెలీదు. నిజమే. ఈ ఊళ్ళో కాలుపెట్టగానే తమ గురించి నేను చాలా విన్నాను.

 jaya rivvuna parugetti manchammeeda vaalipoyindi. jagannadham aamenu cherukoni laalanagaa antunnadu. "nee yishtanni eppudu kaadannaanu baby? seshuni pilu! atanto nenu maataadutaanu. vaallapedda vaallu enni abhyantaraalu cheppina-mee pelli nenu chestanamma! nene chestaanu." jaya daady ani tandrini kaugalinchukundi.
    31
 vaamanaraavukunna frundsulo-okanoka frandugaarillu frandu, vamanarao liddaruu kuuchuni vunnaru. frandu antunnadu. "naa pillala gurinchi emi adugutavulera? kuchela santaanam. eduguru magapillalu okarte aadapilla." aa state mentuki muchhata padipoyedu vamanarao. anduke annadu. "oo hoo hoo...eduguru magapillala madhya oke okka aadapillante-aa pillade adrushtam. ayy telue hanumantarao-shi eez very lakki garal! intlone vunda! pellichesi videsaalaku pampincheseva?" hanumantarao chala careles gaa annadu. "appude yem pellile? daaniki boledu taimundi." atanaa maata antundagaa naalugellapaapa notlo velesukuni maro chetto baala pustakam pattukuni buddhigaa vachi hanumantarao vallo koochundi. paapani chustuu muchchatapadutuu annadu vamanarao. "glasgobebilaga muddostundira paapa! mee peddabbai kutura?" "kaduray naa koothure! eduguru maga pillala tarvaata chala letugaa puttindi." aa maata vinagaane lechi nilabaddadu vamanarao. "lechevera? kucho!" annadu hanumantarao. neerasamgaa annadu vamanarao. "vachina panaipoyindi lera! eppudo padahaarella tarvaata ravalsindi! chala erleegaa vachesaanu. vastanra!" hanumantaraokidindem ardhamkaaledu.
    32
 jagannadhamillu. jagannadham sophalo kuuchunnaadu. atanimundu entho buddhigaa kuuchunna sheshu chebutunnadu vinayamgaa. "adandi maa naannagaari siddhaantam. pelliki mundu prema nishedham. pellantuu chesukunte taanu tecchina sambandhame chesukovali." "vichitramgaa vunde?" "marenandi! jayani preminchenani teluste maa pelliki naanna angeekarinchadu. taanu tecchina sambandhankuda kaadu ganaka assalu kaadantaadu. illanti paristhitullo memu yem cheyalandi! (udrekamgaa) yem cheyali?" jagannadhankuda udrekamgaane annadu. "char minar meenchi dooki aatmahatya chesukovali! (ippudu soumyamgaa annadu) chudu sheshoo-mee naannagaari chaadastam pattinchukovaddu. mee pelli mee naannagaare chestaaru. sara?" "ayyayyo...adhi asambhavamandii." jagannadham lechininchunnadu atantopaatu seshukuda nilabaddadu. "asambhavaanni athi suluvu cheyatame ee jagannadham pratyekata annatlu mee naannagaari paeru!" "vamanarao. vaman schooters proprayataru." aa vivaram vinagaane jagannadham nettina banda padinatlayindi. kshanam tarvaata nibbaramgaa adigaadu. "mee ammagari paeru?" sheshu baadhapadipothuu cheppedu. "subhadra! naa chinnatanamlone amma naaku dooramaindi!" jagannadham bhaaramgaa nittoorchinaa gambheeramgaa annadu- "sheshoo-etty paristhitulloonuu mee pelli jarugutundi. jarigi teerutundi. ee pelli jarakkapothe ee jagannadhankuda char minar ekke paristhiti vastundi gurtunchuko! inka nuvvu vellachhu." sheshu akkadninchi kadiledu.
    33
 vamanarao intlo vamanarao bijiga vunnadu. guppeta moosi cheetlu gilakaristunnadu. shraddhagaa chustunnadu simhaachalam. guppeta vippedu vamanarao. andulo oke oka cheeti vundi. adhi chusi vidduuramgaa annadu simhaachalam. "cheeti okkate vunnattundi sar!" "ayy noo it! ee okka frande migiledu. teesi chaduvu." simhaachalam samsayistuu annadu- "cheeti okkate ganaka-andulo paeru kuudaa tamaki telise vuntundi sar!" "cheppindi cheyyi datsal!" annadu vamanarao kopanga. simhaachalam gabukkuna cheeti vippi chadivedu- "jagannadham!" -sarigga appude akkadiki vachina jagannadham 'namaskaram' annadu. vamanarao prati namaskaram chestu adigedu. "mee paeru!" "jagannadham." "cheeteelo raasina perukuda jagannadhamenandi!" annadu simhaachalam. simhaachalaanni polchukunna jagannadham atanivepu okachuupu visiredu. simhaachalam chirunavvu navvesi vadileyyamannattu saigachesedu. "koochondi!" annadu vamanarao. jagannadham koochunto annadu- "monna monnativaraku kalakattaalo kalapa vyaparam chestundevadni telugu deshaniki bottigaa dooramaipotanemonanna digulto akkada vyaparam manesi ikkadikochenu. ee oollo oka sinima dhiyetaru, raisumilluu kattaalanukuntunnaanu. repe sankhusthaapana. tama chetulameedugaa aa kaaryakramam jaripinchavalasindigaa-" vamanarao addupadi annadu. "aagandagandi! ee kshanam varaku meeru naakuu, naaku meeroo teleeni vaallam. shubhakaaryamedo telisina vaallatho jaripinchadam manchidigadaa!" jagannadham athi vinayam pradarsinchinaa chala jaagrattapaddaadu- "tamaku nenu teleedu. nijame. ee oollo kaalupettagaane tama gurinchi nenu chala vinnaanu.